De siste seks årene av sitt liv var Behn mest aktiv som billedkunstner og arbeidet i en nyekspresjonistisk tradisjon; Behn uttalte at han særlig var inspirert av Jean-Michel Basquiat og hans bruk av graffitimotiver. Han debuterte som billedkunstner i 2013; i 2018 solgte han bilder for 5,7 millioner kroner. Kunsten fikk særlig i begynnelsen blandet mottagelse blant kritikere, men høstet etterhvert også flere positive vurderinger.